### 15.    Beslutning - Sundhedsaftale 2019-2023

**Åbent**

Sagsnr.: 326-2018-3446        J.nr.: 29.30.08           Martin Bruun.:
326-2019-111093

**Sagstype**

Beslutning

**Resume og sagens baggrund**

Der skal indgås en sundhedsaftale for perioden 2019-2023 mellem
regionsrådet og de enkelte kommunalbestyrelser i [adresse].
Sundhedsaftalen udgør den overordnede strategiske, politiske ramme for det
tværsektorielle sundhedssamarbejde, og den udarbejdes af Sundhedskoordinationsudvalget.
Regionsrådet indsender sundhedsaftalen til Sundhedsstyrelsen. Aftalen skal være
godkendt af både regionsrådet og alle kommunalbestyrelser i regionen inden
indsendelsen. Sundhedsaftalen 2019-2023 i kraft 1. juli 2019.

Sundhedsaftalen 2019 - 2023 er den 11. april 2019 godkendt
af Sundhedskoordinationsudvalget i [adresse] med uddybende tilføjelser,
som i høj grad er i tråd med Ældre- og Sundhedsudvalgets høringssvar fra 05.
februar 2019.

**Indstillinger**

Direktøren indstiller, at Sundhedsaftalen 2019 – 2023
tiltrædes, og at dette meddeles til Region Sjælland senest 19. juni 2019

**Behandling**

Ældre- og Sundhedsudvalget, Økonomiudvalget,
Kommunalbestyrelsen.

**Sagsfremstilling**

Sundhedsaftalen er en aftale, som indgås mellem regionsrådet
og kommunalbestyrelserne i regionen, hvori der fastsættes rammer og
målsætninger for samarbejdet mellem parterne inden for de områder eller de
målgrupper, der indgås aftale om. Udkast til sundhedsaftale udarbejdes af
sundhedskoordinationsudvalget, mens regionsrådet og kommunalbestyrelserne i
regionen godkender indholdet af aftalen.

KKR [adresse] har følgende repræsentanter i
Sundhedskoordinationsudvalget og Praksisplanudvalget:

• Borgmester Nadia Rasmussen
(V), Greve (næstformand)

• Borgmester Christine Karlsen (V),
[adresse]

• Kommunalbestyrelsesmedlem
Jytte Petersen (A), [adresse]

• Kommunalbestyrelsesmedlem Cecilie Sørensen
[adresse] (O), [adresse]

• Kommunalbestyrelsesmedlem Albert Berg
Yrsa Skov (O), [adresse]

*Formål med sundhedsaftalen*

Sundhedsaftalen udgør den overordnede, generelle ramme for
samarbejdet på sundhedsområdet mellem kommuner og regioner, herunder almen
praksis. Sundhedsaftalen omfatter både somatik og psykiatri.

Formålet med sundhedsaftalen er at bidrage til sammenhæng og
koordinering af de forløb, der går på tværs af regioner og kommuner, med fokus
på kvalitet, effekt og patienttilfredshed. Målet er, at den enkelte borger
tilbydes en indsats af høj og ensartet kvalitet, uanset antallet af kontakter
eller karakteren af den indsats, der er behov for. Herudover er sigtet med
sundhedsaftalen at understøtte lighed i sundhed, som blandt andet opnås gennem
et fokus på at tilrettelægge differentierede indsatser, som svarer til
borgerens behov, ressourcer og præferencer. Endvidere skal sundhedsaftalen
understøtte, at parterne inddrager borgere og pårørende i beslutninger om egen
sundhed og behandling, ligesom borgernes og pårørendes perspektiv inddrages i
udvikling af samarbejdet om indsatser i sundhedsaftalen. Endelig skal
sundhedsaftalen understøtte en effektiv og bæredygtig anvendelse af ressourcer
i sundhedsvæsenet.

***Sundhedsaftale 2019-2023
for Region Sjælland***

*Proces*

Sundhedsaftalen 2019-2023 er den 9. april 2019 godkendt af
Sundhedskoordinationsudvalget i [adresse], jf. vedhæftede brev fra Region
[adresse].

Sundhedsaftalen er udarbejdet af [Sundhedskoordinationsudvalget
i Region Sjælland](https://www.regionsjaelland.dk/Politik/udvalg-og-netvaerk/andre-udvalg-og-netvaerk/Sider/sundhedskoordinationsudvalget.aspx). Arbejdet tog afsæt i en sundhedspolitisk
konference den 20. marts 2018, som gav input til arbejdet fra de deltagende
politikere fra de 17 kommunalbestyrelser og regionsrådet.

Udkast til sundhedsaftale har løbende været drøftet på møder
i KKR [adresse].

*Indhold*

Sundhedsaftalen tager afsæt i den overordnede vision:
"Fælles med borgeren om bedre sundhed" og er fokuseret på opfyldelse
af fire fælles kommunale-regionale mål:

1.       Fælles om borgerens livsudfordringer

2.
Tryghed og mestring i eget hjem

3.       Effektiv forebyggelse – sunde borgere

4.       Mental sundhed og psykisk trivsel

Opfyldelse af målene skal medvirke til at løse de største
sundhedsudfordringer i [adresse], som særligt vedrører specifikke
målgrupper:

·
Sårbare ældre

·
Borgere med kroniske eller langvarige sygdomme

·
Voksne med psykisk sygdom

·
Børn og unge med trivselsudfordringer

Med afsæt i de overordnede mål er der i sundhedsaftalen
beskrevet en række principper som retningsgivende for det tværsektorielle
samarbejde.

De kommunale repræsentanter i Sundhedskoordinationsudvalget
har gennem hele processen fastholdt et fokus på at sikre tydelige ansvars- og
arbejdsgange gennem klare aftaler og rammer i forbindelse med overgange mellem
sektorerne, fx ved udskrivning af borgere fra sygehus til kommunale sundheds-
og plejetilbud.

*Udmøntning af Sundhedsaftale 2019-2023*

Det videre arbejde med at realisere vision og mål i
sundhedsaftalen ligger i det daglige samarbejde mellem bl.a. kommunernes
sundheds- og omsorgspersonale, regionens sygehuse og almen praksis.

En del af grundlaget for samarbejdet ligger i
sundhedsaftalens Værktøjskasse, som omfatter en række konkrete værktøjer,
forløbsbeskrivelser og samarbejdsaftaler. Det er en klar ambition for de
kommunale repræsentanter i Sundhedskoordinationsudvalget at styrke
Værktøjskassen og sikre, at der på centrale områder er implementeret aftaler og
værktøjer af høj kvalitet, som skaber bedre sammenhængende borger- og
patientforløb i sektorovergangene.

En anden ambition er, at arbejdet med at nå sundhedsaftalens
mål skal følges på grundlag af valide og retvisende data for de indikatorer,
der er beskrevet i sundhedsaftalen.

Dette implementeringsarbejde er under forberedelse, så der i
de kommende måneder vil blive arbejdet med at udvikle Værktøjskassen og
indikatorer.

Realisering af mål og ambitioner afhænger af det daglige
arbejde, som laves i kommunernes sundhedstilbud, på sygehusafdelingerne og hos
de praktiserende læger.

**Tilføjelser til Sundhedsaftalen 2019 – 2023 efter
høringssvar fra Ældre- og Sundhedsudvalget**

Til Ældre- og Sundhedsudvalgets møde 05. februar 2019
fremlagde udvalget, at aftalen denne gang var holdt på et visionært og
overordnet niveau, men netop derfor anbefales det, at der via
"principperne for samarbejde" blev beskrevet konkrete og
handlingsorienterede tiltag mhp udmøntning af aftalen. Herunder peges på
udarbejdelse af ikke kun regionale men også kommunale mål og indikatorer, jfr.
side 12 i udkast til Sundhedsaftale. Til det nye udkast er et større fokus på
det kommunale samarbejde og kommunernes ansvarsområder, men der er ikke
udarbejdet mere konkrete og handlingsorienterede tiltag jf. ”pkt. 5 *Mål og indikatorer*”.

Udvalget pointerede vigtigheden med en fælles
digitaliseringsstrategi, blot der fortsat tages hensyn til de borgere, der
fortsat hverken kan eller har mulighed for at være en del af de digitale
løsninger. Sundhedskoordinationsudvalget har taget dette til efterretning og
har tilføjet i [adresse] 2019-2023, at ”*Samtidigt skal der være tilbud
til borgere, der er afskåret for at bruge digitale løsninger.*”.

**Økonomiske konsekvenser**

Ingen økonomiske konsekvenser

**Ældre- og Sundhedsudvalgets møde
den 6. maj 2019:**

Anbefales.

**Økonomiudvalgets møde den 22.
maj 2019:**

Anbefales.

**Bilag**

|  |  |
| --- | --- |
| Sundhedsaftale 2019-2023 - Politisk godkendelse | 326-2019-111214 |
| Sundhedsaftalen 2019-2023 | 326-2019-111213 |
| Høringssvar fra Kalundborg Kommune | 326-2019-54037 |
| Opsamling på høringssvar til [adresse] 2019-2023\_SKU[telefonnummer] | 326-2019-121841 |